Chrám svätého Mikuláša (Asenovgrad)

Chrám svätého Mikuláša () je chrám Bulharskej pravoslávnej cirkvi z prvej polovice 19. storočia, ktorý sa nachádza v meste Asenovgrad v Plovdivskej oblasti v južnom Bulharsku.
Budova má pridelený štatút kultúrnej pamiatky miestneho významu.
Iné názvy.
Budova je známa aj ako Chrám svätého Mikuláša Divotvorcu (), alebo Chrám svätého Mikuláša z Myry ().
Lokalita.
Chrám svätého Mikuláša sa nachádza v juhozápadnej časti mesta Asenovgrad v štvrti Metocha () na ulici „Šejnovo“ () č. 1.
Dejiny.
Dnešný chrám bol postavený na základoch staršieho chrámu zo 17. storočia, ktorý spomínal vo svojom cestopise z roku 1706 francúzsky cestovateľ, obchodník a lekár Paul Lucas, ako jeden z dvanástich veľkých chrámov v meste.
Výstavba prebiehala v rokoch 18161821. V priebehu roku 1821 bol chrám aj vysvätený. Od vysvätenia až do roku 1906 bol Chrám svätého Mikuláša v správe gréckeho duchovenstva. V roku 1906 sa dostal do správy Bulharskej pravoslávnej cirkvi. V tom istom roku bola pri chráme taktiež postavená zvonica.
V roku 1965 bol budove pridelený štatút kultúrnej pamiatky miestneho významu.
V roku 1970 bolo v chráme namontované ozvučenie, pričom išlo o prvé chrámové ozvučenie v rámci Asenovgradu. V rokoch 19871989 prebehli z iniciatívy plovdivského metropolitu Arsenija a z rozsiahlou pomocou členov farnosti na chráme rozsiahle reštaurátorské práce. Týkali sa samotnej budovy chrámu, zvonice, malého chrámového domčeka vo dvore, ako aj dvorového ohradenia.
V roku 1997 bola zreštaurovaná kupola zvonice a bolo na nej umiestnené nové medené obloženie.&gt; V roku 2000 bola pri chráme postavená chrámová jedáleň v ktorej sa pravidelne každú nedeľu podáva jedlo potrebným. V roku 2001 bola v budove chrámu položená nová mramorová dlážka a boli zhotovené aj nové tróny. V priebehu roku 2003 bola pri chráme založená chrámová škola v ktorej sa bezplatne učí množstvo detí z Asenovgradu. V rámci školy sa taktiež venujú tvorivej činnosti. V roku 2005 bola pri chráme postavená nová dvojposchodová obytná budova pre duchovenstvo.
Charakteristika.
Budovu postavili rodopskí bulharskí staviteľskí majstri.
Chrám je čiastočne zasadený do terénu a do hĺbky približne 45 schodov. Leží v rozľahlom chrámovom dvore, ktorý je ohradený.
Ide o trojloďovú budovu s jednou apsidou. Apsida je uložená v centrálnej časti východnej fasády a je polkruhová. Typovo je chrám pseudobazilika. Dosahuje dĺžky 7 metrov a šírky 12 metrov. Po úroveň strechy je chrám vysoký 7 metrov od úrovne terénu. bočné steny pritom dosahujú do výšky približne 5 metrov.
Bočné lode sú od hlavnej lode oddelené dvoma radmi stĺpov. Celkovo ide o osem drevených stĺpov, v každom rade po štyroch. Oltárna časť je priestorná a okrem apsidy sa v nej nachádza šesť ník, po troch na každej strane. V západnej časti chrámu sa nachádza priestranná empora (balkón), ktorá v minulosti slúžila ako ženská časť. Balkón je dvojposchodový a má pôdorys v tvare bulharského písmena П. Stropy nad bočnými loďami sú rovné, nad centrálnou loďou je strop klenbový. Pri južnej fasáde budovy sa nachádza neskôr postavený nartex. Severovýchodný roh stavby je skosený.
V chrámovom dvore sa nachádza aj ďalšia sakrálna budova. Ide o Kaplnku svätého Simeona Stylitu a svätého veľkomučeníka Trifóna.
Zvonica.
Zvonica stojí oddelene a nie je nijak spojená so samotnou budovou chrámu. Je vysoká 15 metrov a zakončená kupolou. Zvon bol zhotovený vo Viedni v roku 1883.
Výzdoba interiéru.
Maľby.
Chrám nie je vyzdobený nástennými maľbami. V celom chráme sa nachádzajú len dve maľby. Jedna je namaľovaná na dreve v centrálnej časti empory, pričom ide o vyobrazenie Narodenie Bohorodičky. Druhá maľba je na plátne, ktoré je umiestnené na strope centrálnej lode, pričom ide o medailón, ktorý zobrazuje Krista Pantokratora.
Ikonostas.
Ikonostas bol zhotovený rezbárskymi majstrami z tzv. debarskej rezbárskej školy (z mesta Debar na území dnešného Severného Macedónska). Na drevorezbe ikonostasu je taktiež viditeľný vplyv athoskej rezbárskej školy. Je dlhý 12 metrov, v priestore centrálnej lode dosahuej výšky 4 metrov a v priestore bočných lodí výšky 3 metrov. Je vyzdobený rôznymi motívmi pričom prevládajú najmä rozety, z rastlinných motívov zobrazenia ruží, tulipánov а najmä viniča ovešaného hroznami, zo živočíšnych motívov zobrazenia jeleňov a škovránkov. Vyobrazené sú aj hlavy anjelov a dvojhlavý orol ako symbol sily a moci.
Vladársky trón.
Vladársky trón je považovaný za vrcholový prvok rezbárskeho umenia. Vo vrchnej časti je zobrazený vinič s hroznom a pod ním vtáky, ktoré pijú nektár. V spodnej časti sú vyrezané obrazce levovštyroch veľkých a dvoch menších. Obrazce levov majú symbolizovať slobodu.
Kaplnky v správe farnosti.
Pod správu farnosti Chrámu svätého Mikuláša patrí aj celkovo sedem asenovgradských kaplniek. Sú to:
Štatút a dôvod pamiatkovej ochrany.
Kategória: kultúrna pamiatka miestneho významu
Rok vyhlásenia: 1965
Dôvod pamiatkovej ochrany: architektonicko-staviteľská hodnota budovy, od roku 1975 aj umelecká hodnota budovy